Andrei Șaguna

Andrei ȘAGUNA  estis ortodoksa metropolito de Transilvanio, kiu batalis por la rajtoj de ortodoksuloj kaj rumanoj en Transilvanio, tiam parto de Hungario. Li estis honora membro de la Rumana Akademio.
maldekstra|250px
Șaguna estis naskita en 1808 kiel filo de arumanaj gepatroj. Li estis baptita katolike kiel Anastasie; lia patro en 1814 konvertiĝis al katolikismo. Fininte katolikan gimnazion li en 1826 konvertiĝis al ortodoksismo.

De 1826 al 1829 li studis filozofion kaj juron en Buda, poste ĝis 1833 teologion en Vršac. Je la 1-a de novembro li monaĥiĝis sub la nomo Andrei. En 1846 li iĝis ĝenerala vikario en Sibiu.

Șaguna organize subtenis la rumanan kulturon, fondante aŭ subtenante presejon por lernolibroj kaj ĵurnalo, lernejojn kaj du rumanlingvajn gimnaziojn en Braŝovo kaj Brad. Ekde 1855 li organizis en Sibiu instituton pri teologio kaj pedagogio.

Kategorio:Rumanoj
Kategorio:Ortodoksaj episkopoj‎